techiaith/cofnodycynulliad_en-cy huggingface dataset:
English: Just to add, obviously, there have been discussions about prominence in the past. On this question of prominence, I don't know how easy it is going to be for the broadcasters and the device manufacturers and those involved with those agreements to decide how prominence works in practice. I think that's going to be a challenge, but that prominence is vitally important. The pandemic demonstrates how important that prominence is; you've seen Netflix increasing its audience by 38 per cent. Netflix have managed to control their processes for paying their debts over that time. They've also increased their prices over the past period. So, I think that the growth that there has been in S4C Clic, in iPlayer, ITV Hub and All4 is vital to their success so that audiences don't lose out. And they will lose out if they lose the opportunity to watch content and there's less content available to them.
Welsh: Jest i ychwanegu, yn amlwg mae yna drafodaethau wedi bod am amlygrwydd. Ar y cwestiwn o amlygrwydd, dwi ddim yn siŵr pa mor hawdd yw e'n mynd i fod i'r darlledwyr ac i'r gwneuthurwyr teclynnau a'r deiliaid ar y cytundebau hynny benderfynu sut mae amlygrwydd yn gweithio yn ymarferol. Mae hwnna yn mynd i fod yn her, dwi'n meddwl, ond mae'r amlygrwydd yna'n allweddol. Os oes unrhyw beth wedi profi pa mor allweddol yw'r amlygrwydd, cyfnod y pandemig yw e, pan ydych chi wedi gweld Netflix yn cynyddu 38 y cant o'u cynulleidfa. Mae Netflix wedi llwyddo rheoli eu system o dalu eu dyledion nhw yn ystod y cyfnod yna. Mae Netflix hefyd wedi codi prisiau yn y cyfnod yna ar ddefnyddwyr ar gyfer y gwahanol wasanaethau. Felly dwi'n meddwl bod y tyfiant sydd wedi bod yn S4C Clic, yn yr iPlayer, yn ITV Hub ac All4, er enghraifft, y llwyfannau hynny, yn allweddol i'w llwyddiant nhw, a bod cynulleidfaoedd ddim yn colli allan. Ac fe fyddan nhw'n colli allan os ydyn nhw'n colli cyfle i wylio cynnwys, a bod yna lai o gynnwys yn bodoli hefyd iddyn nhw.
English: Just a quick point to endorse that. Mentioning Netflix, almost 60 per cent of homes in Wales subscribe to Netflix services, and over half of television sets in Wales are connected to the internet, so the question of watching content over the internet, on your main set for example, or over other devices, is a very live one, particularly with regard to bodies like Netflix.
Welsh: Jest pwynt cyflym i ategu hynny. Yn sôn am Netflix, mae bron i 60 y cant nawr o gartrefi yng Nghymru yn tanysgrifio i wasanaethau Netflix, ac wrth gwrs mae dros hanner o'r setiau teledu yng Nghymru wedi cysylltu â'r rhyngrwyd, so mae'r cwestiwn o wylio cynnwys dros y rhyngrwyd ar eich prif set, er enghraifft, neu dros ddyfeisiadau eraill, yn fyw iawn, yn enwedig o safbwynt cyrff fel Netflix.
English: Thank you for that. Ruth, did you put your hand up as well? No.
Welsh: Diolch am hynna. Ruth, oeddech chi wedi rhoi eich llaw i fyny hefyd? Neu efallai - . Na.
English: I'm sorry. Okay, we'll move on to Alun Davies.
Welsh: Mae'n flin gen i. Ocê, fe wnawn ni symud ymlaen at Alun Davies.
English: Who wants to go first? Hywel.
Welsh: Pwy sydd eisiau mynd yn gyntaf? Hywel.
English: One aspect of this as well is the way that the content is funded. In our evidence to the committee we talked, for example, about an example in Australia, where News Corporation, one of the major broadcasters in Australia, has come to an agreement with Facebook that will ensure that there are payments made if they carry stories that emanate from News Corporation. Companies such as Facebook and Google carry a great deal of content from other producers, including public service broadcasters, and at the moment they just get it for free. And I think - . We said in our paper that perhaps there is a space to think about a levy that they would have to pay, in order to use that funding to generate a fund that could be used to provide content.
Welsh: Un agwedd ar hwn, rwy'n credu, hefyd yw'r ffordd y mae'r cynnwys yn mynd i gael ei ariannu. Yn ein tystiolaeth ni i'r pwyllgor, fe wnaethon ni sôn, er enghraifft, am enghraifft yn Awstralia, lle mae News Corporation, un o'r cyhoeddwyr mawr yn Awstralia, wedi dod i gytundeb gyda Facebook i wneud yn siŵr nawr fod yna daliadau yn cael eu gwneud os maen nhw'n cario straeon sydd yn dod o News Corporation. Hynny yw, mae cyrff fel Facebook a Google yn cario lot mawr o gynnwys sy'n dod o gynhyrchwyr eraill, gan gynnwys cynhyrchwyr neu gyfryngau gwasanaeth cyhoeddus, ac ar hyn o bryd maen nhw jest yn cael e am ddim. Ac roeddwn i'n meddwl bod efallai - . Fe wnaethon ni sôn yn ein papur ni bod yna le i feddwl am ardoll fyddai'n rhaid iddyn nhw ei thalu, er mwyn defnyddio'r arian yna, wedyn, efallai, i wneud cronfa fyddai'n gallu cael ei defnyddio i ddarparu cynnwys.
English: Can I just come back to you on that, Hywel? I don't know whether that answers the question about how prominent these apps are, because I accept the point about the content - that is fair enough - but I don't think it answers the question that you've set yourself.
Welsh: Gaf i ddod nôl atat ti, Hywel? Dwi ddim yn siŵr bod hynny yn ateb y cwestiwn amboutu sut mor amlwg ydy'r apiau yma, achos dwi'n derbyn y pwynt amboutu cynnwys - mae hynny'n ddigon teg - ond dwi ddim yn credu ei fod e'n ateb y cwestiwn dŷch chi wedi gosod eich hun.
English: That's a fair point, I think. The thing is that we have to ensure that, for example, on-demand services by broadcasters or content providers are available on all of the platforms, and that's going to be a huge challenge. There are examples given in Ofcom reports, for example, about how difficult it is to ensure that we have services - . Take, for example, Clic, the S4C on-demand service. You would want that to be available on every platform. Now, in terms of BT television, Clic is available as an app, as well as the other players, so in that case the prominence is there, and what's excellent is that, when you go to the homepage, you see a picture of all of the broadcasters and what they're showing at that time, including S4C. So, that's an example of good practice, perhaps. But, when you go to platforms provided by other providers, the prominence isn't there. So, I would strengthen what Ofcom is asking for, which is more powers to ensure that you can get that prominence. But it's an international question. It's not something that's just relevant to the UK or Wales. We have to think in European terms, and perhaps in global terms, because these bodies are global bodies, Google and Amazon and so on, and we need to be able to collaborate with nations worldwide to ensure the kind of prominence that I think you're talking about.
Welsh: Mae hynny'n bwynt teg, rwy'n credu. Y peth yw bod yn rhaid gwneud yn siŵr bod, er enghraifft, gwasanaethau-ar-alw y darlledwyr neu'r darparwyr cynnwys ar gael ar y llwyfannau i gyd, ac mae hynny'n mynd i fod yn her anferth. Mae yna enghreifftiau yn cael eu rhoi, er enghraifft, yn adroddiadau Ofcom, ynglŷn â pha mor anodd mae e i wneud yn siŵr bod gyda ni gwasanaethau - . Cymerwch, er enghraifft, Clic, gwasanaeth S4C ar alw. Byddech chi'n moyn bod hwnna ar bob llwyfan. Nawr, er enghraifft, yn achos teledu BT, mae Clic ar gael fel ap yn ogystal â'r chwaraewyr eraill, so, yn yr achos yna, mae'r amlygrwydd yno, a beth sy'n wych yw, pan ŷch chi'n mynd at y dudalen gyntaf, rydych chi'n gweld lluniau o bob un o'r darlledwyr a beth maen nhw'n dangos ar hyn o bryd, gan gynnwys S4C. So, mae hynny'n enghraifft, efallai, o arfer da. Ond pan ŷch chi'n mynd i lwyfannau gyda darparwyr eraill, dyw'r amlygrwydd ddim mor amlwg, a byddwn i felly yn cryfhau beth mae Ofcom yn galw amdano fe, sef mwy o bwerau i sicrhau bod modd cael yr amlygrwydd hwnnw. Ond mae e'n gwestiwn rhyngwladol. Dyw e ddim yn rhywbeth gall jest y Deyrnas Unedig neu Gymru ei ddarparu. Mae'n rhaid i ni feddwl yn nhermau Ewropeaidd, ac efallai yn fyd-eang, yn wir, achos cyrff byd-eang yw cyrff fel Google ac Amazon ac yn y blaen, ac mae'n rhaid gallu cydweithio, dwi'n credu, â gwledydd ar draws y byd, yn wir, inni sicrhau'r math o amlygrwydd rwy'n credu eich bod chi'n sôn amdano fe.
English: Ruth, can we go to you first please on this?
Welsh: Ruth, gallwn ni fynd atoch chi yn gyntaf?
English: I agree - I know that.
Welsh: Rwy'n cytuno - rwy'n gwybod hynny.
English: And we don't have a role to defend Ofcom either. But if you take as an example the provision that is on ITV Cymru Wales - Phil was here with you in the previous session and was talking about their contribution - ITV still provides four hours a week of news for viewers in Wales, which is vital to ensure plurality, in terms of what the BBC is providing. And I would say that that provision is an example of the regulatory success, historically, because that provision has been maintained for over 15 years. Through several reviews of public service broadcasting, the regulator has succeeded in ensuring that ITV continues to provide that service. If the regulator were to set out the requirements at a higher level on broadcasters, then the broadcasters would have walked away, and said, 'Well, there's no advantage for us being a PSB any more; there's no point in us providing this content, so we're not going to do it.' But by setting the level at one that makes sense in terms of what was possible to provide, the regulator succeeded in maintaining that ITV service. And it's vital now; we can see in terms of the use of news and current affairs, the majority of people receive their news about Wales through the television. So, what BBC and ITV do together in Wales is very important - for example, in terms of giving due attention to the work done by the Senedd and the Welsh Government. And we've seen that -
Welsh: - a dŷn ni ddim yn siarad ar ran Ofcom. A does dim rôl gyda ni o reidrwydd i amddiffyn Ofcom chwaith. Ond os dŷch chi'n cymryd fel enghraifft o'r ddarpariaeth sydd ar ITV Cymru - roedd Phil gyda chi yn y sesiwn diwethaf yn sôn yn eu cyfraniad nhw - mae ITV yn dal i ddarparu pedair awr yr wythnos o newyddion ar gyfer gwylwyr yng Nghymru, sy'n hollol hanfodol o ran sicrhau plwraliaeth yn erbyn yr hyn y mae'r BBC yn ei gyflawni. A buaswn i'n dweud bod y ddarpariaeth hynny yn enghraifft o lwyddiant rheoleiddiol yn hanesyddol, achos mae'r ddarpariaeth yna wedi cael ei chynnal a'i chadw ers dros 15 mlynedd. Drwy sawl adolygiad o ddarlledu gwasanaeth cyhoeddus, mae'r rheoleiddiwr wedi llwyddo i sicrhau bod ITV yn dal i ddarparu'r gwasanaeth yna. Pe bai'r rheoleiddiwr wedi gosod anghenion a rheolau llawer mwy uchel, byddai'r darlledwr wedi cerdded i ffwrdd, a dweud, 'Does dim mantais i ni fod yn ddarlledwr gwasanaeth cyhoeddus rhagor; does dim pwynt i ni ddarparu'r cynnwys yma, felly dŷn ni ddim yn mynd i'w wneud e.' Ond drwy bennu'r lefel ar un a oedd yn gwneud synnwyr o safbwynt beth oedd yn bosib i'w ddarparu, fe wnaeth y rheoleiddiwr lwyddo i gadw gwasanaeth ITV Cymru i fynd. Ac mae'n hanfodol bwysig erbyn hyn; dŷn ni'n gallu gweld o ran y defnydd o newyddion a materion cyfoes bod y rhan fwyaf o bobl yn dal i dderbyn eu cynnwys nhw, eu newyddion nhw, am Gymru drwy'r teledu. Felly, mae beth y mae'r BBC ac ITV yn ei wneud gyda'i gilydd yng Nghymru yn bwysig iawn, iawn - er enghraifft, o ran rhoi sylw teg i waith Senedd Cymru ac i Lywodraeth Cymru. A dŷn ni wedi gweld, wrth gwrs -
English: No, that's not the point I was trying to make. The point I was trying to make is that it is possible, through sensible regulation, to ensure that that content and provision has been maintained. If you'd gone for some more extreme regulation that would have set more onerous requirements on the commercial broadcasters, they just would have walked away, because the advantages wouldn't be there to be a PSB. That's what is difficult about the situation - the advantages that can be offered in the system are relatively weak. So, it was very important to ensure that that level was kept at the right level.
Welsh: Na, dŷn ni ddim - nid dyna'r pwynt roeddwn i'n trio ei wneud. Y pwynt roeddwn i'n trio ei wneud oedd bod modd, drwy reoleiddio call, sicrhau bod y ddarpariaeth yna wedi cael ei chynnal. Pe bai chi wedi mynd am reoleiddio mwy eithafol, a fyddai wedi rhoi anghenion mwy uchel ar y darlledwyr gwasanaeth cyhoeddus, masnachol, bydden nhw jest wedi cerdded i ffwrdd, achos byddai'r manteision ddim yno i fod yn ddarlledwyr gwasanaeth cyhoeddus. Dyna beth sy'n anodd amboutu'r sefyllfa. Hynny yw, mae'r manteision y mae modd eu cynnig yn y system yn rhai eithaf gwan. Felly, roedd hi'n bwysig iawn gwneud yn siŵr bod y lefel yna'n cael ei chynnal yn gywir.
English: I hear what you're saying, Hywel - and we've known each other for some years, and we've had this discussion several times as well.
Welsh: Dwi'n clywed beth rwyt ti'n ei ddweud, Hywel - dŷn ni wedi adnabod ein gilydd ers rhai blynyddoedd ac wedi cael y sgwrs yma sawl gwaith.
English: I will be brief. Just to say, there is a very interesting point here and it raises an important discussion when you think about the prominence, for example, on something like the iPlayer, of content from Wales. And you think in that context about the success of Un Bore Mercher/ Keeping Faith, which increased and maintained a huge audience through iPlayer, not through the original broadcast of Keeping Faith, for example, on BBC Wales. Because people across the United Kingdom saw Keeping Faith on the iPlayer, that's why the audience numbers grew so significantly. So, the question that I think Caitriona raised about the prominence of content from Wales on the UK-wide iPlayer is a very live question, and I think that the BBC, as I understand it, is considering ideas about how to increase the prominence of that sort of content.
Welsh: Byddaf yn gyflym. Jest i ddweud, mae yna bwynt diddorol fan hyn ac mae e yn codi trafodaeth ddiddorol pan rydych chi'n meddwl am amlygrwydd, er enghraifft, ar rywbeth fel yr iPlayer, cynnwys o Gymru. Rydych chi'n meddwl yn y cyd-destun yna am lwyddiant ysgubol Un Bore Mercher / Keeping Faith, a wnaeth gynnal a chynyddu cynulleidfa anferth drwy iPlayer, nid drwy'r darllediadau gwreiddiol, er enghraifft, gyda Keeping Faith, ar BBC Cymru. Oherwydd bod pobl ar draws y Deyrnas Unedig yn gweld Keeping Faith ar yr iPlayer gwnaeth y niferoedd gynyddu'n sylweddol. Felly, mae'r cwestiwn dwi'n credu roedd Caitriona yn ei godi yng nghyd-destun amlygrwydd cynnwys Cymru ar iPlayer y BBC ar draws y Deyrnas Unedig, rwy'n credu, yn gwestiwn byw iawn, ac rwy'n credu bod y BBC, fel rwy'n ei ddeall e, yn gweithio ar syniadau o ran sut i gynyddu amlygrwydd y math yna o gynnwys.
English: Thank you. Ruth, could you be succinct as well, please?
Welsh: Diolch. Ruth, os yw'n bosibl i fod yn gryno hefyd, plis.
English: Thank you very much. I want to return to the points raised by Gareth in terms of the territory of public service broadcasters, and you mentioned 'decline management' potentially in this regard. You were clear in terms of the fact that the regulations or the suggestions and recommendations by Ofcom in this space don't perhaps go far enough in that direction. So, what would you like to see there that is missing at the moment, that we should be pressing for, as a committee, in our response too?
Welsh: Diolch yn fawr iawn. Eisiau mynd yn ôl oeddwn i at bwyntiau a godwyd gan Gareth o ran tiriogaeth darlledwyr cyhoeddus yn benodol, a'r sylw wnaethoch chi ynglŷn â ' decline management ' posibl o ran hyn. Roeddech chi'n eithaf clir o ran efallai bod y rheoliadau neu'r awgrymiadau a'r argymhellion fan hyn gan Ofcom ddim yn mynd yn ddigon pell felly. Beth hoffech chi weld yna sydd ar goll ar y funud, ac inni fod yn pwyso arno fo, fel pwyllgor, yn ein hymateb ni?
English: I'm sorry -
Welsh: Mae'n flin -
English: - that you hear about Channel 4 and the BBC from some very notable politicians do not help the discussion at the moment, I don't think.
Welsh: - rŷch chi'n clywed am Channel 4 ac am y BBC, gan wleidyddion nodedig iawn, ddim yn helpu'r drafodaeth ar hyn o bryd, dwi ddim yn teimlo.
English: I'm sorry to interrupt, Gareth, but I think Ruth wanted to come in as well.
Welsh: Sori i dorri ar draws, Gareth, ond dwi'n meddwl roedd Ruth eisiau dod i mewn hefyd.
English: Thank you. I'll try to keep this very brief, but just to endorse what Gareth said. Two things very quickly: vitally important for the landscape of creating productions by independent producers is the fact that they have been able to keep hold of the intellectual property that they create. The business models of Netflix and Amazon and so on mean that companies don't retain that IP. What that means is that it's a good thing today in terms of the funding they have from Netflix to generate content, but what they don't get then is the internal flow of funding that comes with owning the IP in that way. I think that's a major difference. And the second thing that I would say is in terms of skills and the role of public service broadcasters in the creative economy of Wales. We at the university are currently undertaking work with Creative Wales, looking at the industry across Wales. Over 90 per cent of the content that has been commissioned in the past year from small companies in Wales has come from the public service broadcasters. What that means, particularly in terms of returning series, is jobs, and jobs outside Cardiff too. So, I think it's important, in the way that Caitriona noted, to think about what the role of PSBs is in terms of companies, but also in terms of jobs.
Welsh: Diolch. Gwnaf i drio cadw hyn yn fyr iawn, ond jest i ategu beth roedd Gareth yn ei ddweud. Dau beth yn gyflym iawn: yn hanfodol bwysig i'r tirlun o greu cynnwys gan gwmnïau annibynnol ydy'r ffaith eu bod wedi gallu cadw yr eiddo deallusol y maen nhw'n ei greu. Mae'r modelau busnes mae Netflix ac Amazon ac yn y blaen yn gweithio arnynt yn golygu nad ydy cwmnïau yn medru cadw'r IP. Beth mae hynny'n ei olygu yw ei fod yn dda o beth heddiw o ran y cyllid sydd ganddyn nhw gan Netflix i greu cynnwys, ond beth dydyn nhw ddim yn ei gael wedyn ydy'r llif mewnol o arian sydd yn dod oherwydd eu bod nhw'n berchen ar yr IP yn yr un un ffordd. Dwi'n meddwl bod hynny'n wahaniaeth pwysig iawn. A'r ail beth buaswn i'n ei ddweud ydy o ran sgiliau a rôl y darlledwyr cyhoeddus yn economi creadigol Cymru. Rydym ni wrthi ar hyn o bryd yn y brifysgol yn gwneud gwaith gyda Cymru Greadigol yn edrych ar y diwydiant ledled Cymru. Mae dros 90 y cant o'r cynnwys sydd wedi cael ei gomisiynu yn y flwyddyn ddiwethaf gan gwmnïau bach yng Nghymru wedi dod o'r darlledwyr cyhoeddus. Beth mae hynny'n ei olygu, yn enwedig efo cyfresi sydd yn dychwelyd, ydy swyddi, a swyddi y tu hwnt i Gaerdydd hefyd. Felly, dwi'n meddwl ei bod hi'n bwysig, yn y ffordd yr oedd Caitriona yn nodi, i feddwl am beth ydy rôl darlledwyr cyhoeddus o ran cwmnïau ond hefyd o ran swyddi.
English: I think Gareth wanted to come back in, but, Heledd, was there anything else that you wanted to ask? No. Okay, Gareth.
Welsh: Rwy'n meddwl roedd Gareth eisiau dod nôl i mewn, ond, Heledd, a oedd unrhyw beth ychwanegol roeddech chi eisiau ei ofyn? Na. Ocê, Gareth.
English: If I could come in very briefly, Ruth is entirely right and the reason that a number of the SVODs are targeting and appointing people specifically to commission content from the United Kingdom is because they recognise the distinctive production talent that there is in these nations - the talent that exists because of the work of PSBs such as Channel 4, and in Wales, such as S4C, the BBC and ITV. They have been vital, and it does concern me that that system, that chain of relationships, is going to be stretched because the prices and inflation in the market caused by the SVODs are huge. So, just to add the point, but what Ruth says about skills is vital. But I'm delighted - one good thing that has happened is that the PSBs, which have traditionally been competing against each other, are starting to collaborate now on projects to target and look at skills. I'm thinking of schemes like Factual Fast Track Wales - Channel 4, BBC Wales and S4C are collaborating on that. I would be delighted to see more of that happening in the future.
Welsh: Gwnaf i jest dod mewn yn sydyn iawn. Mae Ruth yn llygad ei lle, a'r rheswm mae nifer o'r SVODs yn targedu ac yn penodi pobl yn benodol i gomisiynu cynnwys o'r Deyrnas Unedig yw achos eu bod nhw'n adnabod y dalent cynhyrchu arbennig sydd yma yn y gwledydd - talent sydd yn bodoli oherwydd gwaith darlledwyr cyhoeddus fel Channel 4, ac yng Nghymru fel S4C, y BBC ac ITV. Mae'r rheini wedi bod yn allweddol, ac mae e yn fy mhoeni i bod y system yna, y gadwyn yna o berthynas, yn mynd i gael ei stretsio achos mae'r prisiau a'r chwyddiant sy'n cael eu hachosi yn y farchnad gan yr SVODs yn enfawr. Ie, so, jest i ategu'r pwynt, ond mae beth y mae Ruth yn ei ddweud am sgiliau yn allweddol. Ond dwi wrth fy modd - un peth da sydd wedi dod allan yw bod y darlledwyr cyhoeddus yma sydd yn draddodiadol wedi bod yn cystadlu yn erbyn ei gilydd yn dechrau cydweithio nawr ar brosiectau i dargedu ac i edrych ar sgiliau. Rwy'n meddwl am gynlluniau fel Cynllun Carlam Ffeithiol Cymru - mae Channel 4, BBC Wales ac S4C yn cydweithio ar hwnna. Byddwn i wrth fy modd yn gweld mwy o hynny'n digwydd yn y dyfodol.
English: Who wants to start? Ruth and then Hywel.
Welsh: Pwy sydd eisiau cymryd hyn ymlaen? Ruth ac wedyn Hywel.
English: Hywel, did you want to come in?
Welsh: Hywel, ydych chi eisiau dod i mewn?
English: Well, Ruth has mentioned most of the things that I wanted to, but just to emphasise the need for a regulator such as Ofcom that can be flexible, that can ensure that what is agreed with providers is reviewed regularly. At the moment, for example, the review of public services only happens every five years. I think we'll need to hold those reviews far more often than that. I think that Ofcom, from what it has recommended, intends to undertake those reviews quite often, in terms of the provision. But I think, more broadly, there will need to be a great deal of work undertaken to review and consider the entire environment of production and content much more broadly. But, as I say, I'd just endorse what Ruth said.
Welsh: Wel, mae Ruth wedi dweud y rhan fwyaf o bethau, ond jest i bwysleisio'r angen am reoleiddiwr fel Ofcom fydd yn gallu bod yn hyblyg, yn gallu gwneud yn siŵr bod yr hyn sy'n cael ei osod neu ei gytuno gyda darparwyr yn cael ei adolygu'n rheolaidd. Ar hyn o bryd, er enghraifft, mae'r adolygiad o wasanaethau cyhoeddus ddim ond yn digwydd bob pum mlynedd. Dwi'n credu y bydd angen i ni wneud adolygiadau llawer mwy aml na hynny. Yn amlwg, o beth mae Ofcom wedi'i argymell, mae yna fwriad i wneud adolygiadau eithaf aml byddwn i'n dweud, o safbwynt y ddarpariaeth. Ond dwi'n credu hefyd, yn fwy eang, bydd angen lot o waith adolygu ac astudio'r amgylchfyd cynhyrchu a chynnwys yn llawer mwy eang hefyd. Ond, fel dwi'n dweud, dwi jest yn ategu'r pwynt y gwnaeth Ruth ei wneud.